Αγωνία (παιχνίδι)

Η **αγωνία** είναι ένα παιχνίδι που παίζεται με την τράπουλα συνήθως από 4 παίκτες. Μπορεί να παιχτεί και με 2 παίκτες. Παίζεται με ολόκληρη την τράπουλα (52 φύλλα, χωρίς μπαλαντέρ). Σε κάθε παρτίδα μοιράζονται από 7 φύλλα σε κάθε παίκτη. Ένα φύλλο τοποθετείται ανοιχτό στο τραπέζι, ενώ η υπόλοιπη τράπουλα τοποθετείται ανάποδα σε θέση τέτοια ώστε να την φθάνουν όλοι οι παίκτες.

Σκοπός κάθε παίκτη είναι να ρίξει όλα τα φύλλα που έχει στο χέρι του ή να πάρει όσο λιγότερους πόντους γίνεται σε κάθε παρτίδα.

## Κανόνες
Πρώτος παίζει αυτός που κάθεται αριστερά από τον παίκτη που μοίρασε (αυτό γίνεται αυτόματα). Μετά παίζουν οι παίκτες με τη σειρά, σύμφωνα με τη φορά των δεικτών του ρολογιού. Ο κάθε παίκτης πρέπει να ρίξει ένα φύλλο το οποίο να έχει είτε τον ίδιο αριθμό ή την ίδια φιγούρα με το φύλλο που βρίσκεται ανοικτό πάνω πάνω. Αν δεν έχει αντίστοιχο φύλλο, τότε πρέπει να τραβήξει ένα φύλλο από την τράπουλα. Αν και πάλι δεν βρει κατάλληλο φύλλο τότε πάει πάσο.

Ο κάθε παίκτης έχει το δικαίωμα να τραβήξει φύλλο από την τράπουλα ακόμα και αν έχει διαθέσιμο φύλλο να παίξει. Μπορεί επίσης να πάει πάσο ακόμα και αν έχει διαθέσιμο φύλλο να παίξει. Σε κάθε περίπτωση όμως, πριν ένας παίκτης πάει πάσο θα πρέπει να έχει τραβήξει ένα φύλλο από την τράπουλα.

Το πρώτο φύλλο που τοποθετείται στη μέση δεν πρέπει να είναι ιδικό φύλο (σημαντικό φύλο). στην περίπτωση που το πρώτο φύλο είναι ένα ιδικό φύλο θα πρέπει να μπει άλλο στην θέση του μέχρι να μην είναι ένα ιδικό φύλο.

Όταν ένας παίκτης μείνει με το τελευταίο του φύλλο, τότε πρέπει να πει (μία κάρτα) αν δεν το αναφέρει η το ξεχάσει παίρνει δυο φυλά από την τράπουλα. Επίσης πρέπει να το εκφράσει σε κάθε γύρο του παιχνιδιού αν εξακολουθεί να έχει 1 φύλο

Αν τελειώσουν τα φύλλα (για πάσο) περνούμε όλα τα φύλα από κάτω εκτός από το πρώτο δηλαδή το φύλο που έριξε ο τελευταίος παίκτης, και τα ανακατεύουμε για να έχουμε φύλα.

### Σημαντικά φύλλα
#### Άσσοι
Ο παίκτης μπορεί να ρίξει άσσο άσχετα με το χρώμα που βρίσκεται κάτω. Αν ένας παίκτης ρίξει άσσο, τότε μπορεί να επιλέξει όποιο χρώμα θέλει και να δηλώσει το χρώμα της επιλογής του. Ο επόμενος παίκτης θα παίξει με το χρώμα που έχει δηλωθεί, αλλά δεν γίνεται να ρίξει άσσο πάνω σε άσσο. Αν ο παίκτης ρίξει τον άσσο χωρίς να δηλώσει χρώμα, ο άσσος διατηρεί το αρχικό του χρώμα. Ο παίκτης δεν μπορεί να τελειώσει με άσσο.

#### Εφτάρια
Αν ένας παίκτης ρίξει 7, τότε ο επόμενος παίκτης τραβάει δύο φύλλα από την τράπουλα, εκτός αν έχει και ο ίδιος 7, οπότε παίζοντάς το ο επόμενος παίκτης θα τραβήξει 4 φύλλα από την τράπουλα κ.ο.κ. μέχρι να βρεθεί παίκτης που δεν έχει 7. Αν ο παίκτης που θα πάρει τα φύλλα δεν έχει κατάλληλο φύλλο για να παίξει, τότε θα τραβήξει ένα φύλλο από την τράπουλα. Όταν ένας παίκτης τραβήξει φύλλα μετά από το 7 του προηγούμενου παίκτη, αν στα φύλλα που θα τραβήξει βρει 7άρι, μπορεί να το παίξει, αλλά ισχύει σαν να είναι το πρώτο 7άρι (ο επόμενος παίκτης θα τραβήξει 2 φύλλα), ο επόμενος παίκτης τραβάει τα φύλλα που αντιστοιχούν και ο παίκτης που πήρε 7αρι δεν ξανά παίζει. Αν κάποιος παίκτης έχει 7άρι για τελευταίο φύλλο δεν μπορεί να κερδίσει.

#### Οχτάρια
Αν ένας παίκτης ρίξει 8, πρέπει να ξαναπαίξει. Αν δεν έχει κατάλληλο φύλλο, πρέπει να τραβήξει από την τράπουλα και αν δεν βρει κατάλληλο φύλλο να πάει πάσο. Ένας παίκτης μπορεί να παίξει στη σειρά όσα 8άρια έχει στη διάθεσή του. Ένας παίκτης δεν μπορεί να τελειώσει με οκτώ σαν τελευταίο φύλλο.

#### Εννιάρια
Αν ένας παίκτης ρίξει 9, τότε ο επόμενος παίκτης χάνει τη σειρά του (παίζει δηλαδή ο μεθεπόμενος παίκτης από αυτόν που έριξε το 9). Στην περίπτωση 2 παικτών ο ίδιος παίκτης παίζει δεύτερη φορά όπως γίνεται και με το 8. Ένας παίκτης δεν μπορεί να τελειώσει με 9 σαν τελευταίο φύλλο

#### Πόντοι
Κάθε φύλλο (από 2 έως 10) έχει τόσους πόντους όσο και ο αριθμός του. Οι φιγούρες (βαλές, ντάμα και ρήγας - J,Q,K) έχουν από 10 πόντους. 
Οι άσσοι (A) έχουν 11 πόντους.

Στην αρχή του παιχνιδιού ορίζεται αν παίζουν ένα παιχνίδι ή τόσους πόντους (συνήθως 50 ή 100). Όταν ένας παίκτης ξεπεράσει το όριο που έχει συμφωνηθεί, τότε το παιχνίδι τελειώνει και νικητής είναι αυτός που έχει τους λιγότερους πόντους. Αν στο τέλος του παιχνιδιού 2 παίκτες ισοβαθμούν, τότε παίζεται και άλλο παιχνίδι, μέχρις ότου υπάρξει ξεκάθαρο αποτέλεσμα.

## Παραλλαγές
Υπάρχουν μερικές παραλλαγές οι οποίες συμφωνούνται ή όχι στην αρχή του παιχνιδιού. 
* α) Επιτρέπεται πχ όταν στην αρχή του παιχνιδιού το πρώτο χαρτί είναι άσσος ο παίχτης που παίζει πρώτος να ορίσει τι χρώμα θέλει να παιξει (ή ανάλογα τη συμφωνία να το ορίσει ο τελευταίος παίχτης ή ο νικητής της προηγούμενης παρτίδας).
* β) Επιτρέπεται ένας παίχτης να ρίξει άσο πάνω σε άσο μόνο όταν πρόκειται για το τελευταίο του χαρτί και μόνο όταν λογιστεί απλό ως χρώμα. Παράδειγμα: Ο προτελευταίος παίχτης ρίχνει άσσο και αλλάζει το χρώμα σε κούπες. Αν ο επόμενος παίχτης έχει ως τελευταίο χαρτί για να τελειώσει η παρτίδα άσσο κούπες μπορεί να το ρίξει και να κερδίσει την παρτίδα.
* γ) Αν το 8 είναι το τελευταίο χαρτί κάποιου παίκτη, δε μπορεί να κερδίσει την παρτίδα γιατί θα πρέπει να τραβήξει άλλο ένα χαρτί.
* δ) Συνήθως συμφωνείται εκ των προτέρων να λέει ο παίχτης κάθε φορά τον αριθμό των χαρτιών που έχει στα χέρια του όταν φτάσει να έχει δύο χαρτιά. Λέει δηλαδή *κάρτες δύο* και μετά *κάρτα μία*. Σε περίπτωση που δεν το αναφέρει ή το ξεχάσει ορίζεται μια ποινή λχ να χάσει τη σειρά του στον επόμενο γύρο ή να τραβήξει ένα επιπλέον χαρτί ή να του προστεθούν 10 πόντοι στο τέλος.

## Παραπομπές


Κατηγορία:Χαρτοπαίγνια